# Channa aurantimaculata

Channa aurantimaculata és una espècie de peix de la família dels cànnids i de l'ordre dels perciformes.

## Descripció

* Fa 19,1 cm de llargària màxima i és de color marró fosc a negre a la meitat superior del cos i amb 7-8 taques grans i irregulars de color taronja. Aletes pectorals amb una taca negra a la base i 5 franges negres verticals amples.
* Cap allargat i amb la boca grossa, la regió interorbitària gairebé plana, la zona gular sense escates, dues escates grans a cada costat de la superfície inferior de la mandíbula inferior, petites dents còniques al premaxil·lar i 5-7 dents canines grans a cada costat del palatí.
* 45-47 radis tous a l'aleta dorsal i 28-30 a l'anal.
* La longitud de les aletes pèlviques és menys de la meitat de la de les aletes pectorals.
* Aleta caudal arrodonida.
* 51-54 escates a la línia lateral i 13-15 escates predorsals.
* 50-52 vèrtebres.

## Reproducció

És un incubador bucal i, probablement, un constructor de nius amb ous pelàgics igual que la majoria d'altres espècies de cànnids. S'ha pogut reproduir en captivitat a Alemanya.

## Alimentació

És, probablement, un depredador com els altres membres del gènere Channa.

## Hàbitat i distribució geogràfica

És un peix d'aigua dolça, bentopelàgic i de clima tropical, el qual viu a Àsia: els rierols, llacunes i pantans de la conca del riu Brahmaputra a Arunachal Pradesh i el nord-est d'Assam (l'Índia).

## Vida en captivitat

Li cal un aquari de grans dimensions, amb vegetació aquàtica, àrees obertes per poder-hi nedar, amagatalls i lliure accés a la superfície perquè, altrament i atès que respira aire, es podria asfixiar.

## Observacions

És inofensiu per als humans, forma part del comerç de peixos ornamentals i és present als mercats d'Assam (l'Índia).

## Referències

* ↑ «Entrada a uBio» (en anglès). [Consulta: 8 abril 2020].
* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Praga. Introd. Hist. Nat.. i-x + 1-506. «Enllaç». Arxivat de l'original el 2016-03-03. [Consulta: 2 desembre 2012].
* ↑ «Entrada a uBio» (en anglès). [Consulta: 8 abril 2020].
* 1 2 3 Musikasinthorn, P., 2000. Channa aurantimaculata, a new channid fish from Assam (Brahmaputra River basin), India, with designation of a neotype for Channa amphibeus (McClelland, 1845). Ichth. Research, v. 47 (núm. 1): 27-37. «Enllaç».
* 1 2 Catalogue of Life (anglès)
* ↑ «Entrada a uBio» (en anglès). [Consulta: 8 abril 2020].
* ↑ The Taxonomicon (anglès)
* 1 2 3 4 Courtenay, W. R., Jr. i J. D. Williams, 2004. Snakeheads (Pisces, Channidae) -- a biological synopsis and risk assessment. Circular, U. S. Department of the Interior, Geological Survey, núm. 1251: i-v + 1-143. «PDF».
* 1 2 3 FishBase (anglès)
* 1 2 Vishwanath, W. i Kh. Geetakumari, 2009. Diagnosis and interrelationships of fishes of the genus Channa (Scopoli) (Teleostei: Channidae) of northeastern India. Journal of Threatened Taxa, v. 1 (núm. 2): 97-105.
* 1 2 3 4 UICN (anglès)
* ↑ 2012 Seriously Fish (anglès)
* ↑ India Endemic Freshwater Fish Checklist (anglès)
* ↑ Checklist of the Native Freshwater Fishes of India (anglès)
* ↑ Checklist of Endemic Freshwater Fish Species of India (anglès)
* ↑ 2004-6 Aquaticcommunity.com (anglès)

## Bibliografia

* Benziger, A., S. Philip, R. Raghavan, P. H. Anvar Ali, M. Sukumaran, J. C. Tharian, et al., 2011. Unraveling a 146 years old taxonomic puzzle: validation of Malabar snakehead, species-status and its relevance for channid systematics and evolution. PLoS ONE, v. 6 (núm. 6): 1-12.

## Enllaços externs

* AQUATAB (txec)
* BioLib (anglès)
* ION (anglès)